
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 110 

17 Φεβρουάριου 1993 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας εκτάσεως 1.200 τ.μ. στη 
θέση «Ζαβερδέλλα» του Δήμου Ανω Λιοσίων του 
Νομού Αττικής. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου κτιρίου που βρίσκεται 

στον Δήμο Πυλαίας (Οινοποιείο ΧΑΪΤΜΑΝ) . 2 

Χαρακτηρισμός ως διατηρητέου κτιρίου, φερομένου 
ως ιδιοκτησία Γιαννίκου Γιαννάκα, που βρίσκεται 
στον οικισμό Αφάλωνα της νήσου Λέσβου και καθο¬ 
ρισμός ειδικών όρων και περιορισμών δόμησης .. 3 
Χαρακτηρισμός ως διατηρητέου διορόφου κτιρίου 
(Πύργος - Πυργέλι), φερομένου ως ιδιοκτησία Βασι¬ 
λικής Τακτικού που βρίσκεται στον οικισμό Πύργων 
θερμής της νήσου Λέσβου και καθορισμός ειδικών 
όρων και περιορισμών δόμησης . 4 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 3725 (1) 

Κήρυξη ως αναδασωτέας εκτάσεως 1.200 τ.μ. στη θέση 
«Ζαβερδέλλα» του Δήμου Άνω Λιοσίων του Νομού Ατ¬ 
τικής. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
Έχοντας υπόψη: 

1. Τις διατάξεις του Ν. 3200/55 «περί Διοικητικής Απο¬ 
κέντρωσης» όπως αυτές τροποποιήθηκαν μεταγενέστερα 
με τις διατάξεις του Ν.Δ. 532/70. 

2. Τις διατάξεις του Ν.Δ. 1147/1972 «περί Διοικήσεως 


μείξονος Πρωτευούσης» σε συνδυασμό με τις όμοιες του 
711/72 Β.Δ. 

3. Τις διατάξεις της παρ. 3 του άρθρου 117 του Συντάγ¬ 
ματος. 

4. Τις διατάξεις του Ν. 998/79 «περί προστασίας των 
Δασών και των Δασικών εν γένει εκτάσεων της Χώρας» και 
ειδικότερα: 

α) Του άρθρου 41 παρ. 1. 

β) Του άρθρου 38 παρ. 1. 

5. Τις διαταγές του Υπουργείου Γεωργίας: 

α) 160417/1180/8.7.80 «περί οδηγιών για τις αναδα¬ 
σωτέες εκτάσεις». 

β) 182447/3049/24.9.80. 

6. Την αριθ. 4497/19.11.92 πρόταση του Δασαρχείου 
Πάρνηθος σχετικά με την κήρυξη ως αναδασωτέας της 
αναφερομένης στο θέμα εκτάσεως, αποφασίζουμε: 

Κηρύσσουμε αναδασωτέα, ώστε να αποκλεισθεί η διά¬ 
θεσή της για άλλο προορισμό, τη δημόσια δασική έκταση, 
εμβαδού χιλίων τετραγωνικών μέτρων(1.200) που βρίσκε¬ 
ται στη θέση «Ζαβερδέλλα» περιφέρειας Δήμου Άνω Λιο¬ 
σίων Νομού Αττικής, με σκοπό τη διατήρηση του χαρα¬ 
κτήρα της δασικής εκτάσεως της οποίας η δασική βλά¬ 
στηση που αποτελείτο από πουρνάρια και αγριελιές, κατα- 
στράφηκε κατά την πυρκαΐά της 25ης Οκτωβρίου 1992 
και προσδιορίζεται από τα στοιχεία Α-Β-Γ - Δ- Α όπως 
φαίνονται στο συνημμένο διάγραμμα το οποίο αποτελεί 
αναπόσπαστο μέρος της αποφάσεως αυτής και έχει όρια: 

Ανατολικά: Με Δημόσια δασική έκταση. 

Δυτικά: Με επαρχιακή οδό Ασπροπύργου - Άνω Λιο¬ 
σίων. 

Βόρεια: Με Δημόσια δασική έκταση. 

Νότια: Με αγροτική έκταση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγία Παρασκευή, 7 Δεκεμβρίου 1992 

Ο Νομάρχης 
ΕΥΑΓ. ΧΑΡΑΛΑΜΠΙΔΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 1766 (2) 

Χαρακτηρισμός ως διατηρητέου κτιρίου που βρίσκεται 
στον Δήμο Πυλαίας (Οινοποιείο ΧΑΪΤΜΑΝ). 

Ο ΥΠΟΥΡΓΟΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

α) του Ν. 1577/1985 (ΦΕΚ 210 Α') «Γενικός Οικοδομι¬ 
κός Κανονισμός» και ειδικότερα των άρθρων 3 και 4 αυ¬ 
τού, όπως τροποποιήθηκε μεταγενέστερα (άρθρο 1 Ν. 
1772/1988 ΦΕΚ 91 Α'). 

β) Των Π.Δ/των 358/1986 (ΦΕΚ 158 Α ), 92/1987 
(ΦΕΚ 51 Α') και 492/1988 (ΦΕΚ 224 Α') για τις αρμοδιό¬ 
τητες και τον Οργανισμό του Υπουργείου Βόρειας Ελλά¬ 
δας, αντίστοιχα. 

2. Την απόφαση Υ 704/19.8.1988 (ΦΕΚ 575 Β') για τη 
μετονομασία του Υπουργείου Βόρειας Ελλάδας σε 
Υπουργείο Μακεδονίας - Θράκης. 

3. Την από 1212/28.1.92 αιτιολογική έκθεση της Δ/ 
νσης Πολιτισμού του Υπουργείου Μακεδονίας - Θρά¬ 
κης. 

4. Την από 1443/5.3.92 απάντηση - ένσταση των φε- 
ρομένων ως ιδιοκτητών Δ. Σερδάρη, Ν. Κολιού, Σ. Γεωρ- 
γόπουλου, κ. Γεωργόπουλου, Μ. Νότα, Ε. Ντόβα σε σχέση 
με την παραπάνω αιτιολογική έκθεση, αποφασίζουμε: 

Χαρακτηρίζουμε ως διατηρητέο το κτίριο που βρίσκεται 
στον Δήμο Πυλαίας (Οινοποιείο ΧΑΪΤΜΑΝ) με περιβάλλο¬ 
ντα χώρο πλάτους 10 μέτρων πέριξ αυτού, όπως φαίνεται 
στο τοπογραφικό διάγραμμα σε κλίμακα 1:1000 που θεω¬ 
ρήθηκε από τον Προϊστάμενο του Τμήματος Πολιτικής 
Κληρονομιάς και που σε σμίκρυνση αντίτυπό του δημο¬ 
σιεύεται με την απόφαση αυτή, γιατί αποτελεί σπάνιο 
δείγμα οινοπαραγωγικού εργαστηρίου, με αρχιτεκτονικά 
στοιχεία ιδιαίτερα ενδιαφέροντα και μορφολογία όψεων 
που χαρακτηρίζεται από τοπικά παραδοσιακά στοιχεία 


ενώ ταυτόχρονα παρουσιάζει επιδράσεις από νέα ρεύ¬ 
ματα. 

2. Στο Χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση αλλοίωση ή καταστροφή των επί 
μέρους αρχιτεκτονικών και διακοσμητικών στοιχείων 
τους. 

3. Επιτρέπεται η επισκευή εκσυγχρονισμός των εγκατα¬ 
στάσεων η στατική ενίσχυση και η εσωτερική διαρρύθμιση 
του κτιρίου, εφ’ όσον δεν αλλιώνεται ο γενικός αρχιτεκτο¬ 
νικός χαρακτήρας του. 

4. Απαγορεύεται η τοποθέτηση κάθε είδους επιγραφών 
και διαφημίσεων σε οποιαδήποτε θέση του κτιρίου. Επι¬ 
τρέπεται μόνο η τοποθέτηση επιγραφών μικρών διαστά¬ 
σεων στην Ελληνική γλώσσα που να πληροφορούν για τη 
χρήση των χώρων του κτιρίου. 

5. Για οποιαδήποτε επέμβαση στο εσωτερικό και εξω¬ 
τερικό του διατηρητέου κτιρίου, όπως και για την τοποθέ¬ 
τηση επιγραφών απαιτείται η έγκριση της επιτροπής Πο- 
λεοδομικού και αρχιτεκτονικού ελέγχου (ΕΠΑΕ). 

Κατά της αποφάσεως αυτής μπορεί να ασκηθεί το έν¬ 
δικο μέσο της αιτήσεως ακυρώσεως ενώπιον του Συμβου¬ 
λίου της Επικράτειας, εντός προθεσμίας εξήντα (60) ημε¬ 
ρών, αρχομένης από της επομένης της δημοσιεύσεώς της 
στην Εφημερίδα της Κυβερνήσεως, σύμφωνα με τις δια¬ 
τάξεις του άρθρου 46 του Ν.Δ. 170/1973 (ΦΕΚ 229 Α'), 
όπως αυτό αντικαταστάθηκε από το άρθρο 28 του Ν. 
702/77 (ΦΕΚ 269 Α'). 

Η ισχύς της απόφασης αυτής αρχίζει από την δημο¬ 
σίευσή της στην Εφημερίδα της Κυβερνήσεως. 

6. Κάλυψη δαπάνης: Από τις διατάξεις αυτής της από¬ 
φασης δεν προκαλείται δαπάνη σε βάρος του Κρατικού 
Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 23 Οκτωβρίου 1992 

Ο ΥΠΟΥΡΓΟΣ 

ΠΑΝΑΓ. ΧΑΤΖΗΝΙΚΟΛΑΟΥ 

Αριβ. ΔΠΑ/197 (3) 

Χαρακτηρισμός ως διατηρητέου κτιρίου, φερομένου ως 

ιδιοκτησία Γιαννίκου Γιαννάκα, που βρίσκεται στον οι¬ 
κισμό Αφάλωνα της νήσου Λέσβου και καθορισμός ει¬ 
δικών όρων και περιορισμών δόμησης. 

Ο ΥΦΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 1577/1985 «Γενικός Οικοδομι¬ 
κός Κανονισμός» (ΦΕΚ 210/85 Α') και ειδικότερα τα άρ¬ 
θρα 3 και 4 (παρ. 2) αυτού, όπως τροποποιήθηκε με τις 
διατάξεις του Ν. 1772/88 «Τροποποίηση των διατάξεων 
του Ν. 1577/1985 «Γενικός Οικοδομικός Κανονισμός» και 
άλλες σχετικές διατάξεις» (ΦΕΚ 91/88 Α'). 

2. Το υπ’ αριθ. 1/86 Π.Δ. «καθορισμός αρμοδιοτήτων 
Υπουργείου Αιγαίου» (ΦΕΚ 1 /86 Α') και ειδικότερα τα άρ¬ 
θρα 2 (παρ. 3, εδ. ζ, περ. αα) και 5 αυτού. 

3. Το υπ’ αριθ. 359/86 Π.Δ. «Οργανισμός Υπ. Αιγαίου» 
(ΦΕΚ 158/86 Α') και ειδικότερα το άρθρο 5 (παρ. 1, ε και 
παρ. 2, Ε, 8) αυτού. 

4. Την υπ’ αριθ. 8555/27.11.90 κοινή απόφαση των 
Υπουργών Προεδρίας της Κυβέρνησης και Αιγαίου, σχε¬ 
τικά με τις «Πράξεις και έγγραφα αρμοδιότητας του Υπ. 
Αιγαίου, που εξαιρούνται από τους περιορισμούς της διά¬ 
ταξης του άρθρου 81, παρ. 1 του Ν. 1892/90» (ΦΕΚ 741 / 
29.11.90 Β'). 

5. Την υπ’ αριθ. Υ. 1495/28.8.91 απόφαση του Πρωθυ¬ 
πουργού «Σύσταση θέσης Υφυπουργού στο Υπουργείο Αι¬ 
γαίου (ΦΕΚ 694/28.8.91 Β'). 

6) Την υπ’ αριθ. Υ. 1499/29.8.91 απόφαση Πρωθυ¬ 
πουργού και Υπουργού Αιγαίου «Καθορισμός αρμοδιοτή¬ 
των του Υφυπουργού Αιγαίου Γεωργίου Μισαηλίδη» (ΦΕΚ 
700/30.8.1991 Β'). 

7. Τον φάκελλο του θέματος, ο οποίος διαβιβάστηκε 
στο Τμήμα Πολιτιστικής Ανάπτυξης του Υπουργείου Αι¬ 
γαίου και έλαβε τον αριθ. πρωτ. 1124/20.2.92. 

8. Την από 27.10.1992 αιτιολογική έκθεση του Τμήμα¬ 
τος Πολιτιστικής Ανάπτυξης της Δ/νσης Περιφερειακής 
Ανάπτυξης του Υπουργείου Αιγαίου, η οποία κοινοποιή¬ 
θηκε στον ενδιαφερόμενο Γ ιαννίκο Γ ιαννάκα. 

9. Την παρέλευση της προθεσμίας όπως ορίζεται από 
τις κείμενες διατάξεις (άρθρο 4, παρ. 2 του Ν. 1577/85 
περί «ΓΟΚ», όπως τροποποιήθηκε με τον Ν. 1772/88), 
χωρίς να περιέλθουν τυχόν αντιρρήσεις από τον ενδιαφε¬ 
ρόμενο Γιαννίκο Γιαννάκα στο Τμήμα Πολιτιστικής Ανά¬ 
πτυξης της Δ/νσης Περιφερειακής Ανάπτυξης του Υπ. Αι¬ 
γαίου. 

10. Το άρθρο 29Α του Ν. 1558/85 «Κυβέρνηση και Κυ¬ 
βερνητικά Όργανα» που προστέθηκε στο Νόμο αυτό με 
το άρθρο 27 του Ν. 2081/92, αποφασίζουμε: 

1. Χαρακτηρίζεται ως διατηρητέο το κτίριο φερόμενο 


ως ιδιοκτησία Γ ιαννίκου Γ ιαννάκα, που βρίσκεται στον οι¬ 
κισμό Αφάλωνα της νήσου Λέσβου, όπως φαίνεται σημει¬ 
ωμένο στο τοπογραφικό διάγραμμα σε κλίμακα 1:5000, 
που θεωρήθηκε από τον Προϊστάμενο του Τμήματος Πο¬ 
λιτιστικής Ανάπτυξης της Δ/νσης Περιφερειακής Ανάπτυ¬ 
ξης του Υπ. Αιγαίου, με την υπ’ αριθ. 197/93 πράξη της 
και που συνοπτικό του αντίτυπο δημοσιεύεται με την πα¬ 
ρούσα απόφαση, επειδή πρόκειται για κτίριο που αποτελεί 
χαρακτηριστικό δείγμα αστικής λαϊκής κατοικίας της Λέ¬ 
σβου, επηρεασμένο από τον κλασσικισμό και φέρει αξιό¬ 
λογα μορφολογία - διακοσμητικά και αρχιτεκτονικά στοι¬ 
χεία νεοκλασσικής και παραδοσιακής αρχιτεκτονικής. 

2. Στο χαρακτηριζόμενο ως διατηρητέο κτίριο, απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και των εν γένει μορφολογικών - 
διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση του φέροντα οργανισμού, η εσω¬ 
τερική διαρρύθμιση, καθώς και επεμβάσεις για λόγους 
λειτουργικούς του χαρακτηριζόμενου ως διατηρητέου κτι¬ 
ρίου, εφόσον δεν αλλοιώνεται ο αρχιτεκτονικός του χαρα¬ 
κτήρας. 

4. Δεν επιτρέπεται η τοποθέτηση φωτεινών επιγραφών 
και διαφημίσεων στο χαρακτηριζόμενο ως διατηρητέο κτί¬ 
ριο. Επιτρέπεται μόνο η τοποθέτηση επιγραφών περιορι¬ 
σμένων διαστάσεων που πληροφορούν για τυχόν χρήσεις 
των χώρων του κτιρίου. 

5. Επιβάλλεται η αντικατάσταση της υφιστάμενης μπαλ- 
κονόπορτας με δίφυλλη ξύλινη μπαλκονόπορτα, που η 
μορφή της θα εγκριθεί από την αρμόδια ΕΠΑΕ. 

6. Για οποιαδήποτε οικοδομική εργασία στο εξωτερικό 
και εσωτερικό του διατηρητέου κτιρίου και του περιβάλλο¬ 
ντα χώρου του, καθώς και για την τοποθέτηση επιγραφών, 
απαιτείται η έγκριση της επιτροπής Πολεοδομικού και Αρ¬ 
χιτεκτονικού Ελέγχου (ΕΠΑΕ). 

7. Από τις διατάξεις αυτής της απόφασης, ενδεχομένως 
να προκληθεί δαπάνη σε βάρος του Κρατικού Προϋπολο¬ 
γισμού, από τυχόν εφαρμογή των διατάξεων της παρ. 3 
του άρθρου 4 του Π.Δ. 15.4.1988 «Διατήρηση, επισκευή ή 
ανακατασκευή αρχιτεκτονικών, καλλιτεχνικών και στατι¬ 
κών στοιχείων διατηρητέων κτιρίων (ΦΕΚ 317 Δ'), το ύψος 
της οποίας δεν μπορεί να προσδιοριστεί. 

8. Η απόφαση αυτή να δημοσιευθεί με το σχεδιάγραμμα 
που τη συνοδεύει στην Εφημερίδα της Κυβερνήσεως. 

Η ισχύς της παρούσας απόφασης αρχίζει από την δημο¬ 
σίευσή της στην Εφημερίδα της Κυβερνήσεως. 

Μυτιλήνη, 14 Ιανουάριου 1993 

Ο ΥΦΥΠΟΥΡΓΟΣ 

ΓΕΩΡΓΙΟΣ ΜΙΣΑΗΛΙΔΗΣ 

. ΜΕΑΡ·ηρ£Τ. Δ.Ι 7 .Α 1Ρ7/Ί4.1. 1993 . 

θέρο- Αρραατηριβμό* ιο$ διατηρΓττέσυ υτιρΙ®) 

«φερομένου ω* ιδιοι/τηβία. ίΤοννΊιαλ) ΠαννεΙκοι ησί) 

ρ,ρ< 6 ΐ£τα\ βτον οιυιβμό Α^αΛωνα τηέ νΠεω Λέ- 

β^σϋ και Εσ 6 ί>ριβμ 04 έιδιεών όρων όαι ηεριαρί- 

6 ρών δώρηβη^ 

ίΑΜθϋΑΡίοα -1993 

Ρ· Υ· 

Η ΠΡοίτΓΑυΕΚΙΜ ΤΚΙ4Μ4Γ0Χ. 

Αριθ. ΔΠΑ/7733/92 (4) 

Χαρακτηρισμός ως διατηρητέου διορόφου κτιρίου (Πύρ¬ 
γος - Πυργέλι), φερομένου ως ιδιοκτησία Βασιλικής 
Τακτικού που βρίσκεται στον οικισμό Πύργων θερμής 
της νήσου Λέσβου και καθορισμός ειδικών όρων και πε¬ 
ριορισμών δόμησης. 

Ο ΥΦΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 1577/1985 «Γενικός Οικοδομι¬ 
κός Κανονισμός» (ΦΕΚ 210/85 Α') και ειδικότερα τα άρ¬ 
θρα 3 και 4 (παρ. 2) αυτού, όπως τροποποιήθηκε με τις 
διατάξεις του Ν. 1772/1988 «Τροποποίηση των διατά¬ 
ξεων του Ν. 1577/85 «Γενικός Οικοδομικός Κανονισμός» 
και άλλες σχετικές διατάξεις» (ΦΕΚ 91/88 Α'). 

2. Το υπ’ αριθ. 1/86 Π.Δ. «Καθορισμός αρμοδιοτήτων 
Υπουργείου Αιγαίου» (ΦΕΚ 1 /86 Α') και ειδικότερα τα άρ¬ 
θρα 2 (παρ. 3, εδ. ζ, περ. αα) και 5 αυτού. 

3. Το υπ' αριθ. 359/86 Π.Δ. «Οργανισμός Υπ. Αιγαίου» 
(ΦΕΚ 158/86 Α') και ειδικότερα το άρθρο 5 (παρ. 1, ε και 
παρ. 2, Ε, 8) αυτού. 

4. Την υπ’ αριθ. 8555/27.11.90 κοινή απόφαση των 
Υπουργών Προεδρίας της Κυβέρνησης και Αιγαίου, σχε¬ 
τικά με τις «Πράξεις και έγγραφα αρμοδιότητας του Υπ. 
Αιγαίου, που εξαιρούνται από τους περιορισμούς της διά¬ 
ταξης του άρθρου 81, παρ. 1 του Ν. 1892/90» (ΦΕΚ 741 / 
29.11.90 Β'). 

5. Την υπ’ αριθ. Υ. 1495/28.8.91 απόφαση του Πρωθυ¬ 
πουργού «Σύσταση θέσης Υφυπουργού στο Υπουργείο Αι¬ 
γαίου (ΦΕΚ 694/28.8.91 Β'). 

6) Την υπ’ αριθ. Υ. 1499/19.8.91 απόφαση Πρωθυ¬ 
πουργού και Υπουργού Αιγαίου «Καθορισμός αρμοδιοτή¬ 
των του Υφυπουργού Αιγαίου Γεωργίου Μισαηλίδη» (ΦΕΚ 
700/30.8.1991 Β'). 

7. Τον φάκελλο του θέματος, ο οποίος διαβιβάστηκε 
στο Τμήμα Πολιτιστικής Ανάπτυξης του Υπουργείου Αι¬ 
γαίου και έλαβε τον αριθ. πρωτ. 5891/25.8.92. 

8. Την από 21.10.1992 αιτιολογική έκθεση του Τμήμα¬ 
τος Πολιτιστικής Ανάπτυξης της Δ/νσης Περιφερειακής 
Ανάπτυξης του Υπουργείου Αιγαίου, η οποία κοινοποιή¬ 
θηκε στην ενδιαφερομένη Βασιλική Τακτικού. 

9. Την από 17.11.92 απάντηση της ενδιαφερομένης 
ϋασιλικής Τακτικού, ότι συμφωνεί με τον χαρακτηρισμό 
ως διατηρητέου του διορόφου κτιρίου, φερομένου ως 
διοκτησία της. 

10. Το άρθρο 29Α του Ν. 1558/85 «Κυβέρνηση και Κυ¬ 
βερνητικά Όργανα» που προστέθηκε στο Νόμο αυτό με 
το άρθρο 27 του Ν. 2081/92, αποφασίζουμε: 

1. Χαρακτηρίζεται ως διατηρητέο το διόροφο κτίριο, 


φερόμενο ως ιδιοκτησία Βασιλικής Τακτικού, που βρίσκε¬ 
ται στον οικισμό Πύργων θερμής της νήσου Λέσβου, όπως 
φαίνεται σημειωμένο στο τοπογραφικό διάγραμμα σε κλί¬ 
μακα 1:5000, που θεωρήθηκε από την Προϊσταμένη του 
Τμήματος Πολιτιστικής Ανάπτυξης της Δ/νσης Περιφε¬ 
ρειακής Ανάπτυξης του Υπ. Αιγαίου, με την υπ’ αριθ. 
7733/92/93 πράξη της και που συνοπτικό του αντίτυπο 
δημοσιεύεται με την παρούσα απόφαση, επειδή πρόκειται 
για παραδοσιακό κτίριο, χαρακτηριστικό δείγμα της περιο¬ 
χής (Πύργος - Πυργέλι), με αξιόλογα παραδοσιακά, διακο- 
σμητικά, μορφολογικά και αρχιτεκτονικά στοιχεία, που 
προσδίδουν αξιόλογη αισθητική πληρότητα. 

2. Στο χαρακτηριζόμενο ως διατηρητέο κτίριο, απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και των εν γένει μορφολογικών - 
διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση του φέροντα οργανισμού, η εσω¬ 
τερική διαρρύθμιση, καθώς και επεμβάσεις για λόγους 
λειτουργικούς του χαρακτηριζόμενου ως διατηρητέου κτι¬ 
ρίου, εφόσον δεν αλλοιώνεται ο αρχιτεκτονικός του χαρα¬ 
κτήρας. 

4. Δεν επιτρέπεται η τοποθέτηση φωτεινών επιγραφών 
και διαφημίσεων στο χαρακτηριζόμενο ως διατηρητέο κτί¬ 
ριο. Επιτρέπεται μόνο η τοποθέτηση επιγραφών περιορι¬ 
σμένων διαστάσεων που πληροφορούν για τυχόν χρήσεις 
των χώρων του κτιρίου. 

5. Για οποιαδήποτε οικοδομική εργασία στο εξωτερικό 
και εσωτερικό του διατηρητέου κτιρίου και του περιβάλλο¬ 
ντα χώρου του, καθώς και για την τοποθέτηση επιγραφών, 
απαιτείται η έγκριση της επιτροπής Πολεοδομικού και Αρ¬ 
χιτεκτονικού Ελέγχου (ΕΠΑΕ). 

6. Από τις διατάξεις αυτής της απόφασης, ενδεχομένως 
να προκληθεί δαπάνη σε βάρος του Κρατικού Προϋπολο¬ 
γισμού, από τυχόν εφαρμογή των διατάξεων της παρ. 3 
του άρθρου 4 του Π.Δ. 15.4.1988 «Διατήρηση, επισκευή ή 
ανακατασκευή αρχιτεκτονικών, καλλιτεχνικών και στατι¬ 
κών στοιχείων διατηρητέων κτιρίων (ΦΕΚ 317 Δ'), το ύψος 
της οποίας δεν μπορεί να προσδιοριστεί. 

7. Η απόφαση αυτή να δημοσιευθεί με το σχεδιάγραμμα 
που τη συνοδεύει στην Εφημερίδα της Κυβερνήσεως. 

Η ισχύς της παρούσας απόφασης αρχίζει από την δημο¬ 
σίευσή της στην Εφημερίδα της Κυβερνήσεως. 

Μυτιλήνη, 14 Ιανουάριου 1993 

0 ΥΦΥΠΟΥΡΓΟΣ 

ΓΕΩΡΓΙΟΣ ΜΙΣΑΗΛΙΔΗΣ 

